Thore Thu

Thore Thu (født 23. mars 1912, død 13. mars 1974) spilte senterhalf (midtstopper) i sin aktive periode 1932 – 1950 i Viking. Han fikk 291 kamper for klubben. Thu var opprinnelig fra Klepp på Jæren, men kom i ung alder til Stavanger. Han kom til Viking fra Brodd. Thu spilte også ni kretslagskamper, sju bylagskamper, én vestlandslagkamp, og én prøvelandskamp. Han deltok også i boksing, der han som junior ble premiert i norgesmesterskapet i weltervekt. Svømming og friidrett syslet han også med i unge år.
To ganger opplevde Thu å være tapende finalist i norgesmesterskapet, først i 1933 mot Mjøndalen (1-3) og 14 år senere – i 1947 – mot Skeid (1-2). 
Mesteparten av sin yrkeskarrière hadde han i Stavanger brannvesen, der han hadde flere lederstillinger.

Kilder 
 Arne Brustad: AKTIVE FOTBALLSPILLERE, 1953 
 Stavanger Aftenblad: Minneord 14. mars 1974
 viking-fk.no ''

Norske fotballspillere
Fotballspillere for Viking FK
Personer fra Stavanger kommune